Sauran

Sauran (myös Sabran, Sawran, kaz. Сауран) oli keskiaikainen kaupunki Syrdarjan keskijuoksulla nykyisen Türkıstanin alueen Sauranin piirissä Kazakstanissa. Se mainitaan historiallisissa lähteissä ensimmäisen kerran 900-luvulla. Vahvojen puolustusmuurien ympäröimä Sauran oli kauppareitin varrella sijainnut poliittinen, taloudellinen ja kultuurikeskus, joka toimi 1300-luvulla jonkin aikaa Kultaiseen ordaan kuuluneen Valkoisen ordan pääkaupunkina. Vuonna 1598 sinne hyökkäsi Buharan kaani Abdulla II, joka tuhosi kaupungin muurit ja hukutti sen veden alle. Sauran kuului myöhemmin Kazakkien kaanikuntaan. Džungarian kaanikunta hävitti sen vuonna 1725. 1800-luvulla se mainitaan enää pienenä asutuksena. Sauranin raunioiden koko on noin 800 kertaa 500 metriä. Niitä ympäröi neljällä pyöreällä tornilla varustettu muuri, jossa oli kolme porttia. Kaupungista on kaivettu esiin asuinrakennusten ja katujen jäänteitä. Lähteet